Entonijs Azizi

Kamals Rovšans (; dzimis ), profesionāli zināms kā Entonijs Azizi (Anthony Azizi) ir amerikāņu aktieris, kurš plašāk pazīstams pēc lomām filmās "Ērgļa acs" (Eagle Eye, 2008) un "Transformeri 3: Mēness no otras puses" (2011), kā arī pēc lomām seriālos "Pazudušie", "90210", "Anarhijas dēli" (Sons of Anarchy) un "Izlaušanās".

 Dzīvesgājums 
Kamals Rovšans dzimis 1969. gada 29. maijā Bruklinā, Ņujorkā. Viņa vecāki bija no Irānas. Bērnībā viņi mudināja Kamalu kļūt par ārstu, taču topošais aktieris vienmēr bija vēlējies spēlēt teātrī, jo, kā viņš pats saka, viņam vienkārši pietrūka pacietības lai kļūtu par ārstu.

Jau astoņu gadu vecumā Kamals Rovšans sāka rakstīt un režisēt savas lugas, ko iestudēja skolā. Vēlāk viņš mācījās Frīdomas augstskolā, kopā ar topošajiem aktieriem Dveinu Džonsonu un Danielu Deju Kimu. Kamalu uzņēma Mullenbergas koledžā ar futbola stipendiju, taču traumas dēļ bija spiests pamest sportu. Tajā pašā koledžā viņš ieguva bakalaura grādu tēlotājmākslā, un, kā viņš vēlāk stāsta, tieši pateicoties koledžas teātra režisoram, viņš nolēma nopietni pievērsties aktiera karjerai. Pēc universitātes absolvēšanas Kamals dzīvoja kopā ar draugu Ņujorkā. Lai gan šajā laikā viņš dzīvoja pieticīgi, pats aktieris atzīst, ka tas bijis viens no laimīgākajiem posmiem viņa dzīvē. Viņš turpināja spēlēt dažādos teātra uzvedumos, līdz pēc kādas lomas ieguva savu pirmo aktiera aģentu.

 Karjera 
Savā kino karjeras sākumā Kamals Rovšans mainīja savu skatuves vārdu uz Entoniju Azizi.

Pēc pārcelšanās uz Losandželosu viņš debitēja komēdijfilmā McHayle's Navy, kur galveno lomu atveidoja Tims Karijs. Entonijs Azizi atzinīgi novērtē Karija mentorēšanu filmēšanas laikā, uzsverot, cik daudz viņš no viņa iemācījies par aktiera darbu. Turpmāk Azizi sāka atveidot nelielas lomas kara filmās, piemerām, "Trīs karaļi" un "Aizmirstais bataljons" (The Lost Battalion), kā arī uzstājās vieslomās populārajos seriālos JAG un "Gilmoru meitenes" (Gilmore Girls). 2003. gadā viņš ieguva savu pirmo galveno lomu televīzijā — seriālā Threat Matrix. Tā bija pirmā reize, kad Irānas izcelsmes aktieri izvēlējās galvenajai lomai, ar ko Azizi īpaši lepojas. Tomēr seriāls plašu atpazīstamību neieguva un to atcēla pēc pirmās sezonas 2004. gadā.

2002. un un 2005. gadā Entonijs Azizi atveidoja divas dažādas lomas četrās seriāla "24 stundas" sērijās. No 2005. līdz 2006. gadam viņš spēlēja otrā plāna lomu seriālā Commander in Chief, kuru, neskatoties uz vairākām Zelta globusa balvas nominācijām, atcēla pēc pirmās sezonas. 2008. gadā Azizi atveidoja otrā plāna lomu Stīvena Spīlberga producētā filmā "Ērgļa acs" (Eagle Eye, 2008). Tajā pašā gadā viņš pievienojās seriāla "Pazudušie" ceturtajai sezonai, kur atveidoja algotņa Omāra otrā plāna lomu. Šajā projektā viņš filmējās kopā ar savu augstskolas draugu Danielu Dei Kimu, kuram bija viena no galvenajiem lomam seriālā. 2010. gadā Azizi šo lomu atkārtoja vēl divās sērijās sestajā sezonā. Kā aktieris atzīst, viņam ļoti paticis strādāt ar seriāla "Pazudušie" veidotāju Dž. Dž. Eibramsu, kurš vēlāk, 2011. gadā, uzaicināja Azizi vieslomā citā savā projektā — seriālā Person of Interest.

2011. gadā Entonijs Azizi atveidoja nelielu lomu "Transformeru" franšīzes trešajā daļā un parādījās astoņās seriālā "90210" sērijās, kas ir seriāla "Beverlihilsa, pasta indekss 90210" (Beverly Hills, 90210) turpinājums. Pēc tam Azizi turpināja uzstāties vieslomās dažādos televīzijas projektos, tostarp "CSI" franšīzes seriālos, kā arī tādos populāros seriālos kā "Anarhijas dēli" (Sons of Anarchy), "Melnais saraksts" un "Pēdējais kuģis" (The Last Ship). No 2024. līdz 2025. gadam aktieris filmējās Izraēlas seriālā "Teherāna" (Tehran), kas vēsta par Mossad aģenta darbību slepenā operācijā.

 Personīgā dzīve 
Entoniju Azizi bērnībā vecāki mācīja persiešu valodu, un viņš prot arī spāņu, franču un nedaudz ķīniešu valodu. 2000. gada aprīlī viņš apprecējās ar aktrisi Simbelīnu Smitu, un vēlāk viņiem piedzima dvīņu dēli — Kempbels un Smits. Aktieris ir arī bahāisma sekotājs.

 Filmogrāfija 

 Filma 
GadsNosaukumsLoma1997McHayle's NavyrokaspuisisFor Richer or Poorertaksists Maliks1999"Trīs karaļi" (Three Kings)Irākas nemiernieks2001"Aizmirstais bataljons" (The Lost Battalion)ierindnieks Nets HenčmensTomcatssikhu kapelāns2006Wristcutters: A Love StoryHasans2007"Čārlija Vilsona karš" (Charlie Wilson's War)sanitārs2008"Ērgļa acs" (Eagle Eye)Rahims Halids2011Guns, Girls and GamblingKrova kungs"Transformeri 3: Mēness no otras puses" (Transformers: Dark of the Moon)leitnants Suleimanis"Priesteris" (Priest)persiešu pārdevējs2015Septembers of ShirazMihdijs2017Armed ResponseAkrams

 Televīzija 
GadsNosaukumsLomaPiezīmes1997"Smita kumgs un kundze" (Mr. & Mrs. Smith)Barakssērija: The Sins of the Father Episode2000Strong Medicineneatliekamās palīdzības ārstssērija: Second Look1997; 2002JAGleitnants Alekss Zahars2 sērijas2004"Vairogs" (The Shield)Petrošssērija: All In"Gilmoru meitenes" (Gilmore Girls)Lučianosērija: A Messenger, Nothing More2003—2004Threat MatrixMohammads "Mo" Hasansgalvenā loma; 15 sērijas2005"Ņujorkas policisti" (NYPD Blue)Nestors Duartesērija: Sergeant Sipowicz' Lonely Hearts Club Band"Rietumu spārns" (The West Wing)Asefi Hoseins Kamals "Čets" Bins Hamidssērija: The Wake Up Call2002; 2005"24 stundas" (24)Mamūds Rašīds Fahīns/Rafiks2 sērijas; 2 sērijas2005—2006Commander in ChiefVinss Teilorsotrā plāna loma; 19 sērijas2006"Bīstamās mājsaimnieces" (Desperate Housewives)Falatija kungs2 sērijas"Noziedzīgie prāti" (Criminal Minds)Džinds Allāhssērija: Lessons LearnedSleeper CellJaserssērija: School2007Without a TraceGalibs Als Nahanssērija: Tail Spin"Lasvegasa" (Las Vegas)Levons Nadžarssērija: Pharaoh' Nuff"CSI Maiami" (CSI Miami)Alens Komdenssērija: Just Murdered"Veronika Marsa" (Veronica Mars)Rašads Krimanijssērija: Un-American Graffiti2008The UnitAmins Als Nurasērija: Inquisition"Čāks" (Chuck)Šeiks Radživs Amadssērija: Chuck Versus the DeLorean2009"Izlaušanās" (Prison Break)Navīns Banardžijs2 sērijas"Melu teorija" (Lie to Me)Omārs Kanssērija: SacrificeFlashforwardSamadssērija: A5619842008; 2010"Pazudušie" (Lost)Omārs Idriss7 sērijas2010"Mentālists" (Mentalist)Lūiss Angletssērija: The Red BoxLeverageVezarats Līderssērija: The Reunion Job2011"CSI Ņujorka" (CSI NY)Brokstons Lenglijssērija: Food for Thought"90210"tēvocis Amals8 sērijasPerson of InterestJusufssērija: Get Carter2012"NCIS: Losandželosa" (NCIS LA)Adanans Als Ahmadijssērija: Recruit"CSI Lasvegasa" (CSI LA)Adrians Dinānssērija: Strip Maul2013"Grejas anatomija" (Grey's Anatomy)sīriešu ārstssērija: She's Killing Me"Bruklina 99" (Brooklyn Nine-Nine)Ahmedssērija: Pilot"Anarhijas dēli" (Sons of Anarchy)Amirs Ganezi2 sērijas2014"Sekretāres kundze" (Madam Secretary)naftas ministrs Barakarssērija: Collateral Damage2016"Noziedzīgie prāti: Ārpus robežām" (Criminal Minds Beyond the Borders)ministra vietnieks Arkems Sarkisssērija: Denial2017"Melnais saraksts" (The Blacklist)Farūks al Tanijssērija: Lipet's Seafood Company (No. 111)"Svešais starp savējiem" (Homeland)Naserssērija: Imminent Risk"Pēdējais kuģis" (The Last Ship)Omārs4 sērijas"Kā izbēgt sodu par slepkavību" (How to Get Away with Murder)prokurorssērija: It's for the Greater Good2018"Čikagās sardze" (Chicago P.D.)Akīms Daberijssērija: Trigger"Iesācēji" (The Rookie)Pīters Askarijssērija: The Roundup2019"Jūras spēks komanda" (SEAL Team)drošības vadītājssērija: All Along the Watchtower: Part 1"Rezidents" (The Resident)Amirs Jahīmssērija: Out for Blood2022FBIDžems Polatssērija: Ghost from the Past2023Star Trek: Picardorionietīssērija: The Next Generation20249-1-1Džimijs Bredlijs2 sērijas2024—2025"Teherāna" (Tehran)Musavijs7 sērijas2025Suits LAPellegrīni4 sērijas

 Atsauces 

 Ārējās saites 

Kategorija:1969. gadā dzimušie
Kategorija:Amerikāņu kinoaktieri
Kategorija:ASV televīzijas aktieri